Balla na hUngáire

mionsamhail|Príomh-aire na hUngáire Viktor Orbánmionsamhail|An Pápa Proinsias
Sa bhliain 2015, tógadh balla ar an teorainn theas idir an Ungáir agus an tSeirbia chun inimircigh nó teifigh  a choimeád amach. Tá an balla seo ceithre mhéadar ar airde agus 170 km ar fad. D´fhógair Promh-aire na hUngáire Viktor Orbán tógaíl an bhalla i Mí an Mheithimh 2015. Bhí Príomh-aire na Seirbia, Aleksander Vucic agus  Seansailéir na Gearmáine Angela Merkel  go láidir i gcoinne an bhalla. 'Ní réiteoidh an balla seo fadhb ar bith,' a dúirt siad.  

 Comhthéacs 
De ghnáth  bogann na teifigh / inimircigh ar aghaidh go tíortha eile san Aontas Eorpach ar nós an Ghearmáin nó an tSualainn.  Sa bhliain 2015, tháinig 80%  díobh as an tSiria, An Iaráic agus An Afganastáin.  Mar bhall den Aontas Eorpach, tá an Ungáir suite sa Limistéar Schengen murab ionann is an tSeirbia. Níl gá le pas chun taisteal idir an 26 thír sa Limistéar Schengen. Mar sin nuair a shroicheann inimircigh an Ungáir is féidir leo taisteal go héasca ó thír go tír. 

Thóg an Bhulgáir balla den saghas céanna ar an teorainn leis an Tuirc.

 Cáineadh 

 'Leagamar ballaí le déanaí san Eoraip. Níl sé ceart nó cóir go bhfuilimid á dtógáil arís.' a dúirt urlabhraí de chuid an AE. 
 Cháin urlabhraí de chuid na Náisiúin Aontaithe, Kitty McKinsey tógáil an bhalla. ´Tá ceart dosháraithe ag gach duine tearmann a lorg agus tearmann sábháilte a ghlacadh i Stát eile, ´a dúirt sí, ´Táimid buartha go gcruthódh an balla seo bac suntasach i gcoinne an chearta seo.´
 I  Mí an Mheithimh 2015, d´éiligh an Pápa Proinsias níos mó measa dár ´deartháireacha agus deirfiúracha atá ag lorg tearmainn i bhfad óna dtíortha féin´. Cháin sé go hindíreach na daoine agus institiúidí a dhúnann an doras in éadan éinne atá ag lorg clainne, éinne atá ag lorg cosanta.

 Níos déanaí 
Ar an 15 Meán Fómhair 2015, bhí "staid éigeandála" fógraithe ag Orbán . Mhaígh sé go raibh os cionn "200,000 imirceach"  tar éis a mbealach a dhéanamh isteach sa tír i mbliana, rud nach raibh fíor go baileach (níor fhan siad sa tír, thrasnaigh siad an Ungáir).

 Tagairtí 

Catagóir:An tSeirbia
Catagóir:2015
Catagóir:Stair na hUngáire
Catagóir:Foirgnimh agus struchtúir san Ungáir
Catagóir:Géarchéim imirceach na hEorpa
Catagóir:Viktor Orbán